BMK GYOPÁR BARÁTOK TERMÉSZETJÁRÓ SZAKOSZTÁLY

SZAKOSZTÁLYI BESZÁMOLÓ A 2019 ÉVRŐL

 TISZTELT KŐZGYŰLÉS!

A Budai Motor Klub Gyopár Barátok Természetjáró Szakosztály a 2019 év folyamán 35 leigazolt taggal működött.

A szakosztályban aktívan túrát vezető túravezetők az év folyamán 8 fő volt (Farkas Márton, Fábián Ágnes, Galla Dénes, Kiss Atilla, Martyán Lajos, Molnár József, Tóth Lajosné, Kovács Gyula). A 2019. év folyamán túravezetőink összesen 131 nyílt túrát hirdettek meg és ebből 124 túra lett megtartva. A kiírt túrák közül számos túra volt több napos, táborozással egybekötött túra Farkas Márton és Kiss Atilla szervezésében.

A szakosztály túravezetői igen színes és változatos programot állítottak össze az év folyamán, figyelembe véve, hogy minden korosztály számára megfelelő túrák szerepeljenek. Például az idősebb korosztálynak rendszeresen, nyugdíjas túrákat, városnézéseket vezetett Galla Dénes, Martyán Lajos, Molnár József, Tóth Lajosné(Edit). A fiatalabb- és közép korosztálynak Farkas Márton és Kis Atillla túravezetőink szerveztek rendszeresen gyalog és kerékpáros túrákat.A gyerekes családok számára madáretető túráink voltak népszerűek Tóth Lajosné(Edit) vezetésével.

A szakosztályunk tagjai főként az idősebb korosztályból kerül ki, ebből kifolyólag távol maradtak a nagyobb teljesítményt igénylő túráktól és a kis és közepes túrákra volt inkább nagyobb igény részükről.

Itt szeretném kiemelni, hogy túravetetőink önkéntesként végzik feladataikat és ez úton szeretném megköszönni nekik a lelkes és önzetlen munkájukat.

Szakosztályunk tagjai a kiírt szakosztályi túrák mellett az egyesület programjain is képviseltek minket, ilyen volt 2019 év februárjában Szlovákiába szervezett farsangi hétvége Kovacovó-ba, valamint a június hónap végén (06.29.)megtartott győri kirándulás, továbbá a július hónap folyamán Mohács-Eszék-Duna-Dráva Nemzeti Parkban szervezett buszos túra (07.05-07.) illetve a szeptemberben megrendezett kiskunmajsai szüreti mulatságon is jelen voltunk.

Szakosztályunk túravezetői és tagjai az egyesületet képviselve számos rendezvény lebonyolításában is aktívan részt vett és besegített a 2019 év folyamán, ilyen volt többek között a Budapesti Természetbarát Sport Szövetség égisze alatt a “Budai Trapp ,Buda Bércein ,Pilisi Trapp. és a ”Mikulás Túra”. Továbbá a III. kerület rendezvényén is jelen voltak túravezetőink és tagjaink az Óbudai Tavaszköszöntő Teljesítmény túrán és az őszi túrán a BTSSZ színeit képviselve; a. versenypálya kijelölésében és állomáspontbíróként is besegítettünk, többek között: Fujtás Erzsébet ,Kiss Atilla, ,Molnár József ,Szepesi András és Tóth Edit és Fábián Ágnes személyében.

 Sajnos fájdalmas búcsút kellett vennünk a 2019. év második felében Galla Dénes túravezetőinktől, aki legendás személyisége mindenki számára feledhetetlen lesz. Még ezen év folyamán szintén búcsúztunk régebbi túratársainktól is Czapári Évától.

 A 2019 év folyamán taglétszámunk valamelyest nőtt a 2018 évhez képest (5 fővel) .A 2020 év folyamán ezt a létszámot szeretnénk mindenképpen megtartani, illetve növelni és a fiatalabb korosztályt is bevonni a szakosztály tagságába. Ennek megfelelően próbálunk a folyamatosan fellépő igényeknek megfelelő túraprogramokat összeállítani, valamint városlátogatásokkal, buszos kirándulásokkal, külföldi túrákkal változatosabbá tenni programajánlatainkat.

Budapest, 2020.03.30. Fábián Ágnes

 szakosztályvezető